b'\n_START_ARTICLE_\nToriai\n_START_PARAGRAPH_\nToriai (angl. Tory)\xc2\xa0\xe2\x80\x93 konservatyvi Anglijos partija. Pavadinimas kil\xc4\x99s i\xc5\xa1 airi\xc5\xa1ko \xc5\xbeod\xc5\xbeio t\xc3\xb3raighe, kuriuo vadinti Anglijos pilietinio karo XVII a. dalyviai airiai (partizanai). Toriai yra dabartin\xc4\x97s Jungtin\xc4\x97s Karalyst\xc4\x97s konservatori\xc5\xb3 partijos pirmtakai, kartais toriais sutrumpintai vadinami ir dabartiniai konservatoriai._NEWLINE_Toriais taip pat vadinami Kanados konservatoriai. Be to, toriais vadinta ir \xc5\xa0kotijos unionist\xc5\xb3 partija (Scottish Unionist Party), veikusi iki 1965\xc2\xa0m., kuri buvo nepriklausoma nuo Anglijos ir Velso konservatori\xc5\xb3 partijos (nors ir derino veiksmus). JAV nepriklausomyb\xc4\x97s karo metu amerikie\xc4\x8dius, kurie palaik\xc4\x97 Anglij\xc4\x85 (lojalistai), taip pat vadino toriais. JAV pilietinio karo metu Konfederacijos \xc5\xa1alininkai toriais vadino unionistus (t. y. S\xc4\x85jungos (United States) \xc5\xa1alininkus) pietin\xc4\x97se valstijose.'